ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
క్షయరహిత భారత్
క్షయ సాంకేతిక సలహాదారుల నెట్ వర్క్ నుద్దేశించి డాక్టర్ హర్ష వర్ధన్ ప్రసంగం
పోలియో నిర్మూలన, కోవిడ్ యాజమాన్యంలో ప్రపంచ ఆరోగ్య సంస్థ పాత్రకు ప్రశంస
భారత్ లో క్షయ నిర్మూలన ఫలితాలు అమోఘంగా ఉంటాయి: డాక్టర్ హర్ష వర్ధన్
క్షయవ్యాధి నిర్మూలన సాంకేతిక నిపుణుల బృందాన్ని ఉద్దేశించి కేంద్ర ఆరోగ్య కుటుంబ సంక్షేమ శాఖామంత్రి డాక్టర్ హర్ష వర్ధన్ ప్రసంగించారు. ఈ బృందంలో ప్రపంచ ఆరోగ్య సంస్థకు చెందిన జాతీయ నిపుణులు, దేశం నలుమూలలనుంచి వచ్చిన క్షయ సలహాదారులు ఉన్నారు. భారత్ లో ప్రపంచ ఆరోగ్య సంస్థ ప్రతినిధులైన డాక్టర్ పూనం ఖేత్రపాల్ సింగ్, డాక్టర్ రోడెరికో ఆఫ్రిన్ కూడా యానతోబాటు ఈ కార్యక్రమంలో పాల్గొన్నారు.
2025 నాటికి భారత్ లో క్షయ వ్యాధిని సంపూర్ణంగా నిర్మూలించాలన్న భారత్ కృషికి తోడ్పాటు అందిస్తున్న ప్రపంచ ఆరోగ్య సంస్థను ఈ సందర్భంగా మంత్రి ప్రత్యేకంగా ప్రశంసించారు. ఐసిఎం ఆర్ కు, ఇండియన్ అసోసియేషన్ ఆఫ్ ప్రివెంటివ్ అండ్ సోషల్ మెడిసిన్ కు సాయం చేస్తున్నందుకు కృతజ్ఞతలు తెలియజేశారు. ఇప్పుడు ఒక లక్షదీవులు, జమ్మూ-కశ్మీర్ లొని బడ్గాం జిల్లాను క్షయరహితంగా ప్రకటించగలిగామన్నారు.
ఆరోగ్య పరమైన విషయాలన్నిటిలో ప్రపంచ ఆరోగ్య సంస్థ ఎలా చేదోడు వాదోడుగా ఉంటున్నదో ఆయన వివరించారు. సాంకేతిక సహకారం మొదలు పరిశోధన, విధాన పరమైన నిర్ణయం, పర్యవేక్షణ , మదింపు, సామర్థ్య నిర్మాణం వంటి విషయాలన్నిటిలో ఎప్పటికప్పుడు సహాయపడుతున్న విఉషయాన్ని గుర్తు చేసుకున్నారు. జాతీయ ఆరోగ్య విధానాన్ని రూపొందించటంలో కూడా ప్రపంచ ఆరోగ్య సంస్థ సాయం చేసిందన్నారు. ఆయుష్మాన్ భారత్ లొను, వెల్ నెస్ కేంద్రాల ద్వారా ప్రాథమిక ఆరోగ్య రక్షణ కల్పించటంలోనూ ఎంతగానో సహకరించిందన్నారు. భారత్ నుమ్చి పోల్యుఓను తరిమివేయటంలో సైతం సాయం చేయటాన్ని గుర్తు చేసుకున్నారు. 2009 కు ముందుప్రపంచంలో 60% పోలియో కేసులు భారత్ లో ఉండేవన్నారు. కోవిడ్ సంక్షోభ సమయంలొ చేసిన సాయాన్ని కూడా ఆయన ప్రస్తావించారు.
క్షయ నిర్మూలనలోనూ ప్రత్యేకమైన పాత్ర పోషించటాన్ని ప్రస్తావిస్తూ, తప్పిపోయిన క్షయ కేసులు గుర్తించటంలోను, విజయవంతంగా చికిత్స అందించటంలోనూ సాయపడిందన్నారు. ఇప్పుడు మన ఆరోగ్య వ్యవస్థ ద్వారా క్షయ వ్యాధికి తగిన చికిత్స అందించగలగటమే మనకు అందిన సాయానికి నిదర్శనమన్నారు. సరైన వ్యాధి నిర్థారణ, తగిన చికిత్స ద్వారా క్షయ్వ్యాధిని పూర్తిగా నిర్మూలించగలిగే స్థాయికి చేరామన్నారు. ఆవిధంగా కొత్త కేసులను కూడా అరికట్టగలుగుతున్నామన్నారు.
క్షేత్ర స్థాయిలో ఈ వ్యవస్థను మరింత మెరుగుపరచాల్సిన అవసరం ఉందని డాక్టర్ హర్ష వర్ధన్ అభిప్రాయపడ్దారు. క్షయ ప్రజా ఉద్యమం విజయవంతం కావటానికి అసలైన కారణం క్షేత్ర స్థాయిలో ప్రజలనుంచి అందుతున్న సహకారమేనన్నారు. భౌగోళికంగా చేరుకోలేని ప్రాంతాలలో సైతం రాష్టాల సహకారం వల్లనే ఇది సాధించగలుగుతున్నామన్నారు. గత 70 ఏళ్ళుగా ప్రపంచ ఆరోగ్య సమ్స్థ అందిస్తున్న సహకారాన్ని ఆధారం చేసుకొని ఇతర మంత్రిత్వశాఖలను, పంచాయితీలను, ప్రజాప్రతినిధులను భాగస్వాములను చేయాల్సిన అవసరం ఉందన్నారు.
భారతదేశాన్నుంచి క్షయ వ్యాధిని పూర్తిగా నిర్మూలించటం వలన కలిగే ఫలితాలు కేవలం భారతదేశానికే కాక యావత్ ప్రపంచానికీ ఉపయోగపడతాయన్నారు. ఇవి అందరికీ ప్రోత్సాహకరం అవుతాయన్నారు. బడ్జెట్ లో తగినన్ని నిధుల కేటాయింపుల ద్వారా భారత ప్రభుత్వం క్షయ వ్యాధి నిర్మూలనకు కట్టుబడినట్టు చాటుకున్నదని ప్రపంచ ఆరోగ్య సంస్థ ప్రతినిధి డాక్టర్ ఖేత్రపాల్ సింగ్ వ్యాఖ్యానించారు. ఆరోగ్య సేవల డైరెక్టర్ జనరల్ డాక్టర్ సునీల్ కుమార్ , పలువురు ఇతర సీనియర్ అధికారులు ఈ కార్యక్రమంలో పాల్గొన్నారు.
జల శక్తి మంత్రిత్వ శాఖ
2వ జాతీయ జల అవార్డులు
కేంద్ర జల మంత్రిత్వ శాఖ 2019 సంవత్సరానికి గాను 2వ జాతీయ జల అవార్డులను  ప్రకటించనుంది. ఈ అవార్డు పంపిణీ కార్యక్రమం 2020 నవంబర్ 11 మరియు 12 తేదీలలో  వర్చువల్ ప్లాట్ఫాం ద్వారా నిర్వహించబడుతుంది. నీటి వనరుల పరిరక్షణ మరియు నిర్వహణ రంగంలో ప్రశంసనీయమైన పని చేస్తున్న వ్యక్తులు / సంస్థలను ప్రోత్సహించడానికి ఈ అవార్డులను ఇవ్వనున్నారు. అలాగే, నీటి ప్రాముఖ్యత గురించి ప్రజలలో అవగాహన కల్పించడానికి మరియు ఉత్తమమైన నీటి వినియోగ పద్ధతులను అనుసరించడంలో వారిని ప్రోత్సహించడానికి ఈ అవార్డులు ఉపయోగపడతాయి. వివిధ విభాగాలలో అవార్డు పొందిన వారికి ప్రశంసా పత్రం, ట్రోఫీ మరియు నగదు బహుమతి ఇవ్వబడుతుంది.
దేశవ్యాప్తంగా జలసంరక్షణకు వ్యక్తులు/సంస్థలు చేసిన కృషిని గుర్తించేందుకు ఎన్డబ్యూఏ దృష్టి సారించింది. అలాగే ''జల సమృద్ భారత్''పై ప్రభుత్వం దృష్టి కేంద్రీకరించింది. స్టార్టప్లు మరియు ప్రముఖ సంస్థలు ఉత్సాహంగా పాల్గొనడానికి ఈ కార్యక్రమం ఉపయోగపడుతోంది. నీటి వనరుల పరిరక్షణ, మరియు నిర్వహణ కార్యకలాపాలలో ప్రజలు మరియు సంస్థలకు బలమైన భాగస్వామ్యాన్ని అందించేందుకు మరియు ఆ దిశగా ప్రోత్సహించేందుకు ఈ అవార్డుల కార్యక్రమం ఎంతగానో ఉపయోగ పడనుంది.
నేషనల్ వాటర్ అవార్డ్స్-2019 కార్యక్రమం 2019 సెప్టెంబర్లో MyGov పోర్టల్ మరియు CGWB ఈ మెయిల్ ద్వారా ప్రారంభించారు. 2019 డిసెంబర్ 31నాటికి అంటే గడువు ముగిసే సమయానికి మొత్తం 1112 చెల్లుబాటు అయ్యే దరఖాస్తులు వచ్చాయి. శ్రీ శశి శేఖర్, మాజీ కార్యదర్శి డివోడబ్లుఆర్, ఆర్డి అండ్ జీఆర్ అధ్యక్షతన జ్యూరీ కమిటీని ఏర్పాటు చేశారు. దరఖాస్తులను అధ్యయనం చేయడంలో మరియు విజేతలను ఎన్నుకోవడంలోనూ సిజిడబ్ల్యుబి మరియు సిడబ్ల్యుసి సభ్యులతో కూడిన రెండు స్క్రీనింగ్ కమిటీలు జ్యూరీ కమిటీకి సహాయపడ్డాయి. 16 విభాగాల్లో మొత్తం 98 మంది విజేతలను ప్రకటిస్తారు. వాటిలో ఉత్తమ రాష్ట్రం, ఉత్తమ జిల్లా, ఉత్తమ గ్రామ పంచాయతీ, ఉత్తమ పట్టణ స్థానిక సంస్థ, ఉత్తమ పరిశోధన / ఆవిష్కరణ / కొత్త సాంకేతిక పరిజ్ఞానం, ఉత్తమ విద్య / అవగాహన ప్రయత్నం, ఉత్తమ టీవీ షో, ఉత్తమ వార్తాపత్రిక, ఉత్తమ పాఠశాల, ఉత్తమ సంస్థ / ఆర్డబ్ల్యుఎ / మత సంస్థ, ఉత్తమ పరిశ్రమ, ఉత్తమ నీటి నియంత్రణ అధికారం, ఉత్తమ నీటి యోధుడు, ఉత్తమ ఎన్జీఓ, ఉత్తమ నీటి వినియోగదారు సంఘం మరియు సిఎస్ఆర్ కార్యాచరణకు ఉత్తమ పరిశ్రమలు ఉన్నాయి. ఈ వర్గాలలో కొన్ని దేశంలోని వివిధ మండలాల్లో సబ్ కేటగిరీలు ఉంటాయి. విజేతలను ట్రోఫీలు / ప్రశంసాపత్రాలతో సత్కరించబడుతుంది. 'ఉత్తమ రాష్ట్రం', 'ఉత్తమ రాష్ట్రం' మరియు 'ఉత్తమ నీటి నియంత్రణ అధికారం' మినహా మిగిలిన పదమూడు విభాగాల విజేతలకు నగదు బహుమతులు కూడా అందజేస్తారు.
మొదటి రోజు, అనగా నవంబర్ 11, 2020నాటి కార్యక్రమానికి భారత ఉపరాష్ట్రపతి శ్రీ ఎం. వెంకయ్య నాయుడు ముఖ్య అతిథిగా హాజరవుతారు. అవార్డుల పంపిణీ కార్యక్రమాన్ని ఆయన ప్రారంభిస్తారు. జల్ శక్తి మంత్రి శ్రీ గజేంద్ర సింగ్ షేఖావత్, జల్ శక్తి సహాయ మంత్రి శ్రీ రత్తన్ లాల్ కటారియా మరియు ఇతర ప్రముఖులు కూడా ఈ కార్యక్రమంలో పాల్గొంటారు.
రెండవ రోజు అనగా 2020 నవంబర్ 12 న, పర్యావరణ, అటవీ మరియు వాతావరణాశాఖ^మంత్రి శ్రీ ప్రకాష్ జవదేకర్ ముఖ్య అతిథిగా హాజరవుతారు. జల్ శక్తి మంత్రి, శ్రీ గజేంద్ర సింగ్ షేఖావత్, జల్ శక్తి సహాయ మంత్రి, శ్రీ రత్తన్ లాల్ కటారియా, మరియు ఇతర ప్రముఖులు కూడా హాజరవుతారు. పర్యావరణవేత్త అనిల్ జోషి  ఈ రెండు రోజులకు ప్రత్యేక అతిథిగా హాజరవుతారు.
నేషనల్ వాటర్ అవార్డు గ్రహీతలు, ప్రతినిధులు మరియు ప్రేక్షకులు వర్చువల్ ప్లాట్ఫామ్ ద్వారా ఈ కార్యక్రమంలో పాల్గొంటారు. విజ్ఞాన్భవన్లోని హాల్ నెం .5 లో ఈ కార్యక్రమం నిర్వహిస్తున్నారు. ఈ అవార్డును ఫేస్బుక్ https://www.facebook.com/mowrrdgr/live. పేజీలో ప్రత్యక్ష ప్రసారం చేయనున్నారు.
రక్షణ మంత్రిత్వ శాఖ
దిల్లీలో నేటి నుంచి మూడు రోజులపాటు సైనిక కమాండర్ల సమావేశం కార్యాచరణ, పరిపాలన, లాజిస్టిక్స్, సైనిక సిబ్బంది అంశాలపై చర్చ
ఏడాదికి రెండుసార్లు నిర్వహించే అత్యున్నత స్థాయి సమావేశాల్లో భాగంగా, సైనిక కమాండర్లు సమావేశం కానున్నారు. ముఖ్యమైన విధాన నిర్ణయాలను తీసుకునేలా, అంశాల వారీ చర్చలను సులభతరం చేసేందుకు ఈ సమావేశం నిర్వహిస్తున్నారు. ఈ భేటీ ఈ ఏడాది ఏప్రిల్లోనే జరగాల్సివున్నా, కొవిడ్ కారణంగా వాయిదా వేశారు. ఇప్పుడు రెండు దఫాలుగా సమావేశాలను నిర్వహిస్తున్నారు. మొదటి దశ సమావేశం నేటి నుంచి  ఎల్లుండి వరకు  జరుగుతుంది. రెండో దశ చర్చలను జూన్ చివరి వారంలో నిర్వహిస్తారు.
ఎప్పటికప్పుడు ఎదురవుతున్న రక్షణ, పాలనాపరమైన సవాళ్లపై ప్రస్తుత సమావేశంలో ఆర్మీ కమాండర్లు చర్చలు జరుపుతారు. భవిష్యత్తులో సైన్యం చేపట్టాల్సిన కార్యక్రమాలను నిర్ణయిస్తారు. ఆర్మీ కమాండర్లు, సీనియర్ అధికారులతో కూడిన ఉన్నత స్థాయి బృందం ద్వారా నిర్ణయాలు తీసుకుంటారు.
దిల్లీలోని సౌత్ బ్లాక్లో మొదటి దఫా సమావేశాలు జరుగుతాయి. కార్యాచరణ, పరిపాలనకు సంబంధించిన వివిధ అంశాలను ఆర్మీ కమాండర్లు చర్చిస్తాయి. లాజిస్టిక్స్, సైనిక సిబ్బందికి సంబంధించిన అధ్యయనాలపైనా చర్చలు జరుగుతాయి.
|
ఆరోగ్య, కుటుంబ సంక్షేమ మంత్రిత్వ శాఖ
|
156.76 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 66 లక్షలకు పైగా డోసులు నిర్వహణ
ప్రస్తుత రికవరీ రేటు 94.51%
గత 24 గంటల్లో నమోదయిన కొత్త కేసులు 2,71,202
ఇప్పటివరకు నమోదైన మొత్తం ఒమిక్రాన్ కేసులు 7,743. నిన్నటి కంటే 28.17% వృద్ధి.
దేశవ్యాప్త క్రియాశీల కేసుల సంఖ్య 15,50,377
వారపు పాజిటివిటీ రేటు 13.69%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 66 లక్షలకుపైగా  డోసులతో కలిపి, 156.76 కోట్ల  డోసులను టీకా కార్యక్రమం అధిగమించింది. 1,68,19,744 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,03,90,230
|
|
రెండో డోసు
|
|
97,78,245
|
|
ముందు జాగ్రత్త డోసు
|
|
17,92,784
|
|
ఆరోగ్య సిబ్బంది
|
|
మొదటి డోసు
|
|
1,83,88,876
|
|
రెండో డోసు
|
|
1,70,49,834
|
|
ముందు జాగ్రత్త డోసు
|
|
14,45,001
|
|
15-18 ఏళ్ల వారు
|
|
మొదటి డోసు
|
|
3,38,50,912
|
|
18-44 ఏళ్ల వారు
|
|
మొదటి డోసు
|
|
52,43,73,196
|
|
రెండో డోసు
|
|
36,77,87,472
|
|
45-59 ఏళ్ల వారు
|
|
మొదటి డోసు
|
|
19,74,63,780
|
|
రెండో డోసు
|
|
16,06,21,798
|
|
60 ఏళ్లు పైబడినవారు
|
|
మొదటి డోసు
|
|
12,30,32,724
|
|
రెండో డోసు
|
|
10,05,59,109
|
|
ముందు జాగ్రత్త డోసు
|
|
10,81,493
|
|
ముందు జాగ్రత్త డోసులు
|
|
43,19,278
|
|
మొత్తం డోసులు
|
|
1,56,76,15,454
గత 24 గంటల్లో 1,38,331 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,50,85,721 కు పెరిగింది.
దేశవ్యాప్త రికవరీ రేటు 94.51 శాతానికి చేరింది.
గత 24 గంటల్లో 2,71,202 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 15,50,377. ఇది మొత్తం కేసుల్లో 4.18 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 16,65,404 పరీక్షలు చేశారు. దేశవ్యాప్తంగా ఇప్పటివరకు 70.24 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 13.69 శాతంగా ఉంది. రోజువారీ పాజిటివిటీ రేటు 16.28 శాతంగా నమోదైంది.
ఈశాన్య ప్రాంత అభివృద్ధి మంత్రిత్వ శాఖ
స్వచ్ఛత, పాలన సేవ: స్వచ్ఛ భారత్కు మార్గం సుగమం
చంచల్ కుమార్, ఈశాన్య ప్రాంత అభివృద్ధి మంత్రిత్వ శాఖ కార్యదర్శి , సీనియర్ అధికారులు 2021 బ్యాచ్కు చెందిన ముగ్గురు ఐఏఎస్ ట్రైనీలతో కలిసి, ఈరోజు న్యూ ఢిల్లీలోని విజ్ఞాన్ భవన్ లో విజయవంతమైన శ్రమదాన్ చొరవకు నాయకత్వం వహించారు. 'క్లీన్ అండ్ హెల్తీ ఇండియా' విజన్కు చురుగ్గా సహకరించేందుకు ఈశాన్య ప్రాంత అభివృద్ధి మంత్రిత్వశాఖ బృందం తిరుగులేని నిబద్ధతకు ఈ చొరవ నిదర్శనం. పరిశుభ్రత డ్రైవ్లో ఉత్సాహంగా పాల్గొనడం దేశం శ్రేయస్సుపై సానుకూల ప్రభావం చూపడానికి వారి అంకితభావాన్ని నొక్కి చెబుతుంది.
శ్రమదాన్ సందర్భంగా, పాల్గొనేవారు పరిశుభ్రత, సుపరిపాలన అంకితభావంతో కూడిన ప్రజాసేవను ప్రోత్సహించడానికి తమ దృఢ సంకల్పాన్ని ప్రదర్శించారు, స్వచ్ఛ భారత్ దృష్టికి అనుగుణంగా ఉన్నారు. చంచల్ కుమార్, సెక్రటరీ ఈశాన్య ప్రాంత అభివృద్ధి మంత్రిత్వశాఖ, సీనియర్ అధికారులు యువ ఐఏఎస్ ట్రైనీల సమిష్టి కృషి వ్యక్తులు సంస్థలు మార్పును నడిపించడానికి ఎలా కలిసి రావాలనేదానికి స్ఫూర్తిదాయకమైన ఉదాహరణగా నిలుస్తుంది. ఈశాన్య ప్రాంత అభివృద్ధి మంత్రిత్వశాఖ సెక్రటరీ చంచల్ కుమార్, స్వచ్ఛత డ్రైవ్లో ఉత్సాహంగా పాల్గొన్నందుకు మొత్తం బృందానికి కృతజ్ఞతలు తెలిపారు. తమ కార్యాలయాల్లోనే కాకుండా దేశవ్యాప్తంగా ఉన్న సంస్థలలో కూడా పరిశుభ్రతను పెంపొందించడానికి మంత్రిత్వ శాఖ లోతైన నిబద్ధతను ఆయన పునరుద్ఘాటించారు.ఈ శ్రమదాన్ కార్యక్రమాన్ని విజయవంతంగా అమలు చేయడం ఈశాన్య ప్రాంత అభివృద్ధి మంత్రిత్వశాఖ పరిశుభ్రత పట్ల అంకితభావాన్ని స్వచ్ఛ భారత్ ప్రచారానికి దాని నిబద్ధతను నొక్కి చెబుతుంది. వారి ప్రయత్నాలు స్వచ్ఛతా హై సేవా ప్రచారం స్ఫూర్తిని చెత్త రహిత భారతదేశాన్ని సృష్టించే పెద్ద ఉద్యమాన్ని ప్రతిబింబిస్తాయి.
ప్రధాన మంత్రి కార్యాలయం
జి20 నేతల శిఖర సమ్మేళనం నేపథ్యం లో ప్రధాన మంత్రి మరియు ఫెడరల్ రిపబ్లిక్ ఆఫ్ జర్మనీ చాన్స్ లర్ డాక్టర్ ఎంజలా మర్కెల్ కు మధ్య జరిగిన సమావేశం
ప్రధాన మంత్రి శ్రీ నరేంద్ర మోదీ 2021 అక్టోబరు 31న ఇటలీ లోని రోమ్ లో జి20 శిఖర సమ్మేళనం జరిగిన నేపథ్యం లో ఫెడరల్ రిపబ్లిక్ ఆఫ్ జర్మనీ చాన్స్ లర్ డాక్టర్ ఎంజలా మర్కెల్ తో భేటీ అయ్యారు.
ఉభయుల మధ్య దీర్ఘకాలం గా ఉన్న మైత్రి మరియు సహకారాన్ని ప్రధాన మంత్రి గుర్తు కు తెస్తూ, చాన్స్ లర్ మర్కెల్ గారు ఒక్క జర్మనీ లోనే కాకుండా యూరోప్ లో, ఇంకా ప్రపంచ స్థాయి లో అందిస్తున్నటువంటి నాయకత్వాని కి గాను ఆమె కు అభినందన లు తెలియజేశారు. డాక్టర్ మర్కెల్ యొక్క ఉత్తరాధికారి తో సన్నిహిత వ్యూహాత్మక భాగస్వామ్యాన్ని కొనసాగించే విషయం లో వచనబద్ధత ను ఆయన వ్యక్తం చేశారు.
భారతదేశాని కి మరియు జర్మనీ కి మధ్య గల సన్నిహిత ద్వైపాక్షిక సహకారం పట్ల నేతలు ఇరువురు సంతృప్తి ని వ్యక్తం చేయడం తో పాటు రెండు దేశాల మధ్య వ్యాపార సంబంధాల ను, పెట్టుబడి సంబంధాల ను గాఢతరం చేసుకోవాలని కూడా ప్రతిన బూనారు. గ్రీన్ హైడ్రోజన్ సహా, కొత్త కొత్త రంగాల కు భారతదేశం-జర్మనీ వ్యూహాత్మక భాగస్వామ్యం పరిధి ని విస్తరింప చేయడం కోసం వారు అంగీకారాన్ని వ్యక్తం చేశారు.
భవిష్యత్తు కాలానికి గాను డాక్టర్ మర్కెల్ కు ప్రధాన మంత్రి శుభాకాంక్షల ను వ్యక్తం చేశారు; భారతదేశాన్ని సందర్శించడానికి రావలసిందంటూ ఆమె కు ఆహ్వానం పలికారు.
ఉక్కు మంత్రిత్వ శాఖ
గత ఆరు సంవత్సరాల్లో మైనింగ్ రంగం గరిష్ట స్థాయిలో సంస్కరణలు, నమూనా మార్పులను చూసిందన్న శ్రీ ధర్మేంద్ర ప్రధాన్
మైనింగ్ గత 6 సంవత్సరాలలో పెద్ద సంఖ్యలో విధాన సంస్కరణలు చేపట్టిన కీలక రంగాలలో ఒకటి, ఇది ఒక నమూనా మార్పును తెచ్చిపెట్టింది అని కేంద్ర ఉక్కు, పెట్రోలియం, సహజవాయువు మంత్రి శ్రీ ధర్మేంద్ర ప్రధాన్ అన్నారు. ఈ రోజు ఇక్కడ పిహెచ్డిసిసిఐ నిర్వహించిన నేషనల్ మైనింగ్ సమ్మిట్లో మాట్లాడుతూ, స్వావలంబనను నడపడానికి విలువను పెంచాలని పిలుపునిచ్చారు. దేశంలోని సహజ వనరుల యాజమాన్యం ప్రజల ద్వారానే జరగాలని గౌరవనీయమైన సుప్రీంకోర్టు నిర్ణయించిందని, సహజ వనరులను వెలికి తీయడానికి కొత్త విధానాన్ని రూపొందించాలని పిలుపునిచ్చారు. దీనిని అనుసరించి, ప్రభుత్వం ఈ దిశగా కదిలింది, వనరుల కేటాయింపు కోసం నామినేషన్ నుండి బిడ్డింగ్ ప్రక్రియకు మార్పు ప్రారంభమైంది. ఈ వనరులు ఉన్న రాష్ట్రాలు, ఈ విధంగా వచ్చే ఆదాయంలో ప్రధాన లబ్ధిదారులుగా మారాయి అని కేంద్ర మంత్రి స్పష్టం చేశారు.
బొగ్గు, ఇనుప ఖనిజం, బాక్సైట్, మాంగనీస్, అరుదైన భూములు వంటి అన్ని సహజ వనరులను సరిగ్గా అంచనా వేయాలి, వెలికి తీయాలి, వాటి మోనటైజేషన్ పారదర్శక బిడ్డింగ్ ప్రక్రియ ద్వారా జరగాలని అన్నారు. 'అదే సమయంలో, దేశం వ్యయాల విషయంలో పోటీతత్వాన్ని నిలుపుకోవాలి. ప్రక్రియలను సరళంగా మరియు తేలికగా చేయడమే సవాలు' అని ఆయన తెలిపారు. గ్లోబల్ విలేజ్ యుగంలో, అంతర్జాతీయ పెట్టుబడిదారులు వెంచర్లో నిశ్చయత మరియు లాభదాయకతను చూస్తేనే పెట్టుబడులు పెడతారని మంత్రి చెప్పారు. ఇవన్నీ దృష్టిలో ఉంచుకుని విధాన రూపకల్పన జరుగుతోందని చెప్పారు. ఈ విషయంలో కేంద్ర ప్రభుత్వంలోని వివిధ విభాగాలు వివిధ రాష్ట్ర ప్రభుత్వాల సహాయంతో కలిసి పనిచేస్తున్నాయని కేంద్ర మంత్రి చెప్పారు.
దేశం తన సొంత దేశీయ అవసరాలను తీర్చడమే కాకుండా ప్రపంచ ఉత్పాదక కేంద్రంగా మారడానికి కృషి చేయాల్సి ఉన్నందున ఈ రంగంపై సమగ్ర దృక్పథం తీసుకోవలసిన అవసరం ఉందని శ్రీ ప్రధాన్ అన్నారు. మన ముడి పదార్థాల విలువను సుస్థిరతతో, స్వయం-సమృద్ధితో నడిపించేలా చేయడానికి విధాన పోటీతత్వంతో వ్యయ పోటీతత్వంతో బాసటగా నిలపాల్సి ఉంటుందని ఆయన అన్నారు.
సాంకేతిక పరిజ్ఞానం, డిజిటలైజేషన్, కొత్త వ్యాపార నమూనాలు, జాబితా నిర్వహణ నుండి ముడిసరుకు సేకరణ, విలువ చేరిక వరకు అన్ని కార్యకలాపాలలో ఎక్కువ సామర్థ్యం కోసం శ్రీ ప్రధాన్ పిలుపునిచ్చారు. పెద్ద మార్కెట్తో పాటు దేశానికి సహజ వనరులు లభిస్తున్నాయని, సజావుగా ఉండే మైనింగ్ పర్యావరణ వ్యవస్థను తయారు చేసి, ఈ రంగంలో స్వావలంబన సాధించడానికి భారతదేశం సిద్ధంగా ఉందని ఆయన అన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్ పరీక్షల కోసం రూపొందించిన డిబిటి- ఏఎంటిజెడ్ మొబైల్ యూనిట్ ను ప్రారంభించి కేంద్ర మంత్రి డాక్టర్ హర్షవర్ధన్
డిబిటి పరీక్షల కేంద్రాలద్వారా దేశంలోని మారుమూల ప్రాంతాల్లో పరీక్షలకోసం మొబైల్ పరీక్షల యూనిట్ ను ఉపయోగిస్తాం: డాక్టర్ హర్షవర్ధన్
డిబిటి సహాయంతో రికార్డు సమయంలో కేవలం 8 రోజుల్లోనే ఐ- ల్యాబును తయారు చేసిన ఆంధ్రప్రదేశ్ రాష్ట్ర మెడ్ టెక్ బృందం.
జీవభద్రత సదుపాయం కలిగిన ఈ యూనిట్ ద్వారా ఆర్ టి పిసిఆర్ మరియు ఎలిసా పరీక్షలను చేయవచ్చు..
దేశంలోని మారుమూల గ్రామీణ ప్రాంతాల్లో సైతం కోవిడ్-19 మహమ్మారి వైరస్ పరీక్షలకోసం దేశంలోనే మొదటిసారిగా తయారైన ఐ ల్యాబ్ ను కేంద్ర ఆరోగ్యశాఖ మంత్రి డాక్టర్ హర్షవర్ధన్ ప్రారంభించారు. బయోటెక్నాలజీ విభాగం  కార్యదర్శి డాక్టర్ రేణు స్వరూప్, ఆంధ్రా మెడ్ టెక్ జోన్ సిఇవో డాక్టర్ జితేందర్ శర్మ ఈ కార్యక్రమంలో పాల్గొన్నారు. పలువురు అధికారులు, నిపుణులు వీడియో కాన్ఫరెన్స్ ద్వారా ఈ కార్యక్రమంలో పాల్గొన్నారు.
గ్రామీణ ప్రాంతాల్లో ముఖ్యంగా మారుమూల ప్రాంతాల్లో కోవిడ్ పరీక్షలు చేయడానికి ఉపయోగపడే ఈ ఐ ల్యాబుపట్ల కేంద్ర మంత్రి సంతృప్తి వ్యక్తపరిచారు. ఈ మొబైల్ పరీక్షల సదుపాయాన్ని డిబిటి పరీక్షల కేంద్రాల ద్వారా దేశంలోని మారు మూల ప్రాంతాలకు పంపిస్తామని కేంద్ర ఆరోగ్యశాఖ మంత్రి డాక్టర్ హర్షవర్ధన్ అన్నారు. కోవిడ్ మహమ్మారిపై పోరాటంలో విశిష్ట సేవలందిస్తున్న బయోటెక్నాలజీ విభాగాన్ని  మంత్రి ప్రశంసించారు. ప్రధానమైన ప్రయోగశాలల్ని కోవిడ్ పరీక్షల కేంద్రాలుగా మార్పు చేసి దేశంలో పరీక్షల సంఖ్యను పెంచడంలో డిబిటి ముఖ్యమైన పాత్ర పోషించిందని ఆయన అన్నారు. డిబిటి కింద దేశంలో 20 ప్రధాన కేంద్రాలు పని చేస్తున్నాయి. వీటి కింద వంద పరీక్షల ల్యాబులున్నాయి. ఇక్కడ ఇంతవరకూ రెండు లక్షలా అరవై వేల నమూనాలను పరీక్షించారు.
కోవిడ్ మహమ్మారి వైరస్ ను నియంత్రించడానికిగాను దేశంలో జరుగుతున్న పోరాటంలో డిబిటి- ఏ ఎం టి జెడ్ కమాండ్ కన్సార్షియా చేస్తున్న సేవలను మంత్రి ప్రశసించారు. లాక్ డౌన్ సమయంలో అవిశ్రాంతంగా పని చేస్తూ కోవిడ్ టెస్టు కిట్టులను ఇతర పరికరాలను తయారు చేసిందని అన్నారు. అంతే కాదు తక్కువ సమయంలో ఈ విశిష్టమైన ఐ ల్యాబ్ ను తయారు చేయడానికి ఆంధ్రా మెడ్ టెక్ జోన్ బృందం కృషి చేసిందని మంత్రి అన్నారు. ఇండియాకోసం ఇండియాలోనే తయారు చేయండి అనే ప్రధాని సంకల్పం ప్రకారం ఆంధ్రప్రదేశ్ లోని మెడ్ టెక్ జోన్ పని చేస్తోందని శ్రీ హర్షవర్ధన్ ప్రశంసించారు. ప్రస్తుతం దేశంలో 953 కోవిడ్ ల్యాబులున్నాయని ఈ మధ్యకాలంలో దేశంలో తీసుకున్న చర్యల కారణంగా దేశీయంగా పలు వైద్య ఆరోగ్య ఉత్పత్తులను తయారు చేసుకుంటున్నామని ఆయన అన్నారు. ఆత్మ నిర్భర్ భారత్ లో భాగంగా త్వరలోనే ఆరోగ్య రంగంలో స్వయం సమృద్ధి సాధిస్తామని ఆయన స్పష్టం చేశారు. భారతీయ శాస్త్రవేత్తల కృషి కారణంగా ప్రతి రోజూ ఐదు లక్షల పరీక్షల కిట్లు ఉత్పత్తి చేసుకునే స్థాయికి దేశం చేరిందని డిబిటి కార్యదర్శి డాక్టర్ రేణు స్వరూప్ అన్నారు.. ఈ ఐ ల్యాబును ఆంధ్రప్రదేశ్ లోని మెడ్ టెక్ జోన్ బృందం కేవలం 8 రోజుల్లోనే తయారు చేసిందని ఆమె వివరించారు.
వైద్య ఆరోగ్య రంగానికి సంబంధించి అత్యవసర సాంకేతిక వస్తువుల తయారీలో వున్న కొరతను తగ్గించడానికిగాను డిబిటి, ఏపీలోని మెడ్ టెక్ జోన్ కలిసి డిబిటి- ఏఎంటిజెడ్ కమాండ్ కన్సార్షియాగా ఏర్పడ్డాయి. దీని కింద కేవలం 8 రోజుల సమయంలోనే ఐ ల్యాబును తయారు చేశారు. ఇది జీవ భద్రత కలిగిన మొబైల్ డయాగ్నస్టిక్ యూనిట్. దీని ద్వారా మారు మూల ప్రాంతాలకు కూడా వెళ్లి పరీక్షలు చేయవచ్చు. పలు మంత్రిత్వశాఖల మద్దతుతో ఏర్పడిన ఏఎంటిజెడ్ అనే సంస్థ ఆంధ్రప్రదేశ్ నుంచి పని చేస్తోంది. ఇది మెడికల్ టెక్నాలజీలను దేశానికి అందిస్తోంది.
సమాచార, ప్రసార మంత్రిత్వ శాఖ
ఏటా ఆగస్టు 14న ‘భయానక విభజన సంస్మరణ దినం’: ప్రధాని ప్రకటన
మన ప్రజల పోరాటాలు.. త్యాగాలకు గుర్తుగా ప్రతి సంవత్సరం ఆగస్టు 14ను
‘భయానక విభజన సంస్మరణ దినం’గా పాటిద్దాం: ప్రధానమంత్రి;
సామాజిక విభజన, విద్వేషమనే విష భావనలను నిర్మూలించి ఐకమత్య
స్ఫూర్తిని, సామాజిక సామరస్యాన్ని, మానవ సాధికారతను మరింత
బలోపేతం చేయాల్సిన అవసరాన్ని #PartitionHorrorsRemembranceDay
మనకు సదా గుర్తుచేస్తూనే ఉండాలని ఆకాంక్షిద్దాం: ప్రధానమంత్రి;
విభజన వేదనను ఎన్నటికీ మరువలేం: ప్రధానమంత్రి
దేశ విభజన కారణంగా ప్రాణాలు కోల్పోయిన వారికి, మూలాల నుంచి చెల్లాచెదరైన వారికి ఘన నివాళిగా ఏటా ఆగస్టు 14ను వారి త్యాగాల సంస్మరణ దినంగా నిర్వహించాలని ప్రభుత్వం నిర్ణయించింది. ఆ రోజును ‘సంస్మరణ దినం’గా ప్రకటించడం వల్ల ఆనాడు విభజన ఫలితంగా ప్రజలు ఎన్నెన్ని బాధలు పడ్డారో, ఎంత వేదనకు గురయ్యారో ప్రస్తుత, రాబోయే తరాల భారతీయులందరికీ గుర్తుచేసినట్లు కాగలదు. ఆ మేరకు ప్రభుత్వం ఏటా ఆగస్టు 14ను “భయానక విభజన సంస్కరణ దినం”గా ప్రకటించింది. ఈ మేరకు ప్రధానమంత్రి శ్రీ నరేంద్ర మోదీ సామాజిక మాధ్యమం ట్విట్టర్ ద్వారా పలు సందేశాల్లో దృఢమైన ప్రకటన చేశారు.
ఈ సందేశాల్లో ఆయనేమన్నారంటే-
“విభజన వేదనను ఎన్నటికీ మరువలేం. ఈ కల్లోలంలో మన లక్షలాది సోదరీసోదరులు చెల్లాచెదరయ్యారు. మతిలేని హింసాద్వేషాలకు అనేకమంది నిలువునా బలైపోయారు. ఆనాటి మన ప్రజల పోరాటాలు, త్యాగాలకు గుర్తుగా ఆగస్టు 14ను మనం ‘భయానక విభజన సంస్మరణ దినం’గా పాటిద్దాం. ఈ మేరకు సామాజిక విభజన, విద్వేషమనే విష భావనలను నిర్మూలించి ఐకమత్య స్ఫూర్తిని, సామాజిక సామరస్యాన్ని, మానవ సాధికారతను మరింత బలోపేతం చేయాల్సిన అవసరాన్ని #PartitionHorrorsRemembranceDay మనకు సదా గుర్తుచేస్తూనే ఉండాలని ఆకాంక్షిద్దాం.”
భారతదేశం 1947 ఆగస్టు 15న బ్రిటిష్ పాలన నుంచి విముక్తి పొందింది. ఆ మేరకు ఏటా ఆగస్టు 15న మనం స్వాతంత్ర్య దినోత్సవం నిర్వహించుకుంటున్నాం. ఏ దేశానికైనా ఇది సంతోషకరమైన, గర్వించదగిన సందర్భం; కానీ, స్వాతంత్ర్యం సిద్ధించిందన్న సంతోషంతోపాటు విభజన సంబంధిత సంతాపం కూడా మనం అనుభవించక తప్పలేదు. సరికొత్త స్వతంత్ర భారత ఆవిర్భావంతోపాటు విభజన సంబంధిత హింస వెంటాడిన ఫలితంగా లక్షలాది భారతీయుల గుండెల్లో గాయాలు ఎన్నటికీ చెరగని మచ్చలుగా మిగిలిపోయాయి. మానవాళి చరిత్రలోనే ఎన్నడూలేని విధంగా భారీ వలసలు చోటుచేసుకోగా దాదాపు 2 కోట్లమందిపై దుష్ప్రభావం పడింది. లక్షలాది కుటుంబాలు తమ పూర్వికుల గ్రామాలు/పట్టణాలు/ నగరాలను, ఇళ్లూవాకిళ్లతోపాటు సర్వస్వాన్నీ వదిలి శరణార్థులుగా కొత్త జీవితాన్ని ఎదుర్కొనాల్సిన దురవస్థ దాపురించింది.
ఈ నేపథ్యంలో 2021 ఆగస్టు 14-15 తేదీల మధ్య అర్ధరాత్రి దేశం మొత్తం 75వ స్వాతంత్ర్య వేడుకకు సిద్ధమవుతుండగా, విభజన నాటి వేదన, హింసా జ్ఞాపకాలు జాతి గుండె లోతుల్లో సలుపుతూనే ఉంటాయి. ప్రపంచంలో అతిపెద్ద ప్రజాస్వామ్య దేశంగా మూడో అతిపెద్ద ఆర్థిక వ్యవస్థగా రూపొందటానికి భారత్ ముందడుగు వేస్తున్నప్పటికీ, విభజనవల్ల దేశం అనుభవించిన క్లేశాన్ని మనమెన్నటికీ మరువలేం. అందుకే ఒకవైపు స్వాతంత్ర్య దినోత్సవం నిర్వహించుకుంటూ మరోవైపు ఆ ముందు రోజునాటి విభజన హింసాకాండలో ప్రాణత్యాగం చేసిన భరతమాత ప్రియ పుత్రులు, పుత్రికలకు ఈ కృతజ్ఞతాపూర్వక జాతి నివాళి అర్పిస్తోంది.
(Visitor Counter : 246
మానవ వనరుల అభివృద్ధి మంత్రిత్వ శాఖ
సామాజిక దూరాన్ని పాటిస్తూ ఆన్ లైనులో అధ్యయనం చేయడం ద్వారా తమ సమయాన్ని అర్ధవంతంగా వినియోగించాలని విద్యార్ధులు మరియు అధ్యాపకులను కోరిన యు జి సి
కోవిడ్ -19 ఎదుర్కోవడానికి నిరోధక, ముందుజాగ్రత చర్యల ద్వారా అందరం ఉమ్మడి పోరాటం చేస్తున్న ఈ తరుణంలో సామాజిక దూరాన్ని పాటిస్తూ ఇళ్ళలో / వసతి గృహాలలో ఉంటూ ఆన్ లైనులో అధ్యయనం చేయడం ద్వారా తమ సమయాన్ని అర్ధవంతంగా వినియోగించాలని విద్యార్ధులు మరియు అధ్యాపకులకు రాసిన లేఖలో యూనివర్సిటీ గ్రాంట్ల సంఘం  కోరింది. ఇందుకోసం మానవ వనరుల అభివృద్ధి మంత్రిత్వ శాఖ సమాచార సాంకేతిక సందేశాలను ప్రోత్సహించే చర్యల ద్వారా యు జి సి మరియు దాని అంతర్ యూనివర్సిటీ కేంద్రాలు - సమాచార మరియు గ్రంధాలయ యంత్రాంగం  మరియు విద్యా సందేశాలు అందించే బృందం డిజిటల్ వేదికల ద్వారా సమాచారాన్ని, పరిశోధనా గ్రంధాలను అందిస్తున్నాయి. అవి యూనివర్సిటీలు, కాలేజీలలోని అధ్యాపకులకు, విద్యార్దులకు, పరిశోధకులకు వారి అధ్యయన పరిధిని విస్తరించేందుకు తోడ్పడుతున్నాయి. ఐసిటి వినియోగ చర్యలకు ఉపక్రమించేందుకు ప్రవేశ సౌలభ్యం కల్పించే లింకుల జాబితాను దిగువ ఇచ్చారు.
- స్వయం ఆన్ లైను కోర్సులు: https://storage.googleapis.com/uniquecourses/online.html
ఎలాంటి రిజిస్ట్రేషన్ లేకుండా ఎవరైనా స్వయం ప్లాట్ ఫాం ద్వారా ఉచితంగా ఉత్తమమైన వనరులను పొందవచ్చు. జనవరి 2020 సెమెస్టర్ లో స్వయంలో swayam.gov.in నమోదైన వారు కూడా దానిని ఉపయోగించుకోవచ్చు.
- UG/PG MOOCs: http://ugcmoocs.inflibnet.ac.in/ugcmoocs/moocs_courses.php
సాంకేతికేతర కోర్సుల అధ్యయనం చేస్తున్న యుజి మరియు పిజి విద్యార్ధులకు ఇది ఉపయుక్తం.
- e-PG Pathshala epgp.inflibnet.ac.in 70కి పైగా పి జి కోర్సులకు అవసరమైన పాఠ్యాంశాలతో నాణ్యమైన ఈ-టెక్స్ట్ మరియు వీడియోలు అందుబాటులో ఉంటాయి.
- e-Content courseware in UG subjects : 87 యుజి కోర్సులకు అవసరమైన ఈ-కంటెంట్ http://cec.nic.in/ వెబ్ సైట్ లో లభ్యమవుతుంది.
- SWAYAMPRABHA: https://www.swayamprabha.gov.in/
32 డి టి హెచ్ చానల్స్ ద్వారా నాణ్యమైన విద్యావిషయక సమాచారాన్ని, పాఠ్యాంశాలను పొందవచ్చు. వివిధ శాస్త్రాలు, విభాగాలకు సంబంధించిన సమాచారం తెలుసుకోవచ్చు. కళలు, విజ్ఞానశాస్త్రం, వాణిజ్యశాస్త్రం, అభినయ కళలు, సామాజిక శాస్త్రాలు, మానవ విజ్ఞాన శాస్త్రాలకు సంబంధించిన విషయాలు , ఇంజనీరింగ్, టెక్నాలజీ, న్యాయశాస్త్రం, వైద్య శాస్త్రం, వ్యవసాయం మొదలగునవి అధ్యాపకులు, విద్యార్దులు, పౌరులకు తమ జీవితాంతం వరకు చదువుకోవడానికి అందుబాటులో ఉంటాయి. ఈ చానల్స్ అన్నీ ఉచితం. మీ కేబుల్ ఆపరేటర్ ద్వారా పొందవచ్చు.
- CEC-UGC YouTube channel: https://www.youtube.com/user/cecedusat అపరిమితంగా పాఠ్యాంశాల లెక్చర్స్ లభించే ఉచిత ఛానల్.
ఇవి కాకుండా నేషనల్ డిజిటల్ లైబ్రరీ https://ndl.iitkgp.ac.in/ , ఎలక్ట్రానికి రంగానికి చెందిన 2,60,000 పరిశోధనా వ్యాసాల నిధి Shodhganga https://shodhganga.inflibnet.ac.in/ , వివిధ పత్రికల సమీక్షల దత్తాంశాల ఈ-శోద్ సింధు https://ess.inflibnet.ac.in/ , విద్వాన్ https: //vidwan.inflibnet.ac.in/ . ఇది వివిధ విషయాలలో నిపుణులకు సంబంధించిన సమాచారం ఇందులో ఉంటుంది. వివిధ సంస్థలలో పనిచేసే అధ్యాపకులు దీనిలో నమోదు చేసుకోవాలని కోరడమైనది.
నిపుణులు తయారు చేసి ఈ లింకుల ద్వారా అందుబాటులోకి వచ్చిన పాఠ్యాంశాలు అందరికీ మంచి అభ్యాసాన్ని, అనుభూతిని మిగల్చగలవని ఆశిస్తున్నారు.
ఏవైనా సందేహాలు లేక వివరణల కోసం యు జి సి, సమాచార మరియు గ్రంధాలయ యంత్రాంగం INFLIBNET మరియు CEC లను సంప్రదించవచ్చు. వారి మెయిల్ ఐ డి లు వరుసగా eresource.ugc[at]gmail[dot]com, eresource.inflibnet[at]gmail[dot]com and eresource.cec[at]gmail[dot]com.
(Visitor Counter : 129
ప్రధాన మంత్రి కార్యాలయం
గ్రీకు విద్య రంగ ప్రముఖుల తో సమావేశమైన ప్రధాన మంత్రి
ఏథెన్స్ విశ్వవిద్యాలయం హిందీ, సంస్కృతం భాషల ప్రొఫెసరు మరియు భారతీయ విద్యకోదుడు శ్రీ డిమిట్రియాస్ వాస్సాలియెడిస్ తో ప్రధాన మంత్రి శ్రీ నరేంద్ర మోదీ 2023 ఆగస్టు 25 వ తేదీ న ఏథెన్స్ లో సమావేశమయ్యారు. శ్రీ డిమిట్రియాస్ వాస్సాలియెడిస్ తో పాటు డిపార్ట్ మెంట్ ఆఫ్ సోశల్ టెక్నాలజీ కి చెందిన అసిస్టెంట్ ప్రొఫెసర్ డాక్టర్ ఎపాస్ తోలస్ మికెలీడిస్ ఉన్నారు.
ఇద్దరు ప్రొఫెసర్ లు భారతదేశం ధర్మాలు, భారతదేశం తత్త్వశాస్త్రం మరియు భారతదేశం యొక్క సంస్కృతి ని గురించి న తమ కార్యాల ను గురించి ప్రధాన మంత్రి కి వివరించారు.
భారతదేశాని కి మరియు గ్రీస్ కు చెందిన విశ్వవిద్యాలయాల మధ్య విద్య రంగం లో సహకారాన్ని మరింత గా విస్తరించడాని కి ఉన్న అవకాశాల ను గురించి మరియు భారతదేశం-గ్రీస్ సాంస్కృతిక సంబంధాల ను మరింతగా బలపరచడానికి గల సంభావ్యతల ను అన్వేషించడం గురించి ఈ చర్చల లో శ్రద్ధ వహించడమైంది.